ચોટીલા તાલુકા ના ગામડાંઓ ખેતી પશુપાલન પર આધારિત છે ત્યારે બીજો જેઠ માસ પણ પુર્ણ થયો તેમ છતાં હજુ મુશળધાર વરસાદ ના થતાં આ પંથક માં કપાસ મગફળી બાજરો જુવાર સહિત ખેતપાકો નું વાવેતર કરી ચુકેલા ખેડૂતો ચિંતાતુર બન્યાં છે.ચોટીલા પંથક ના ખેતરો માં કપાસ મગફળી સહિત બાજરો જુવાર નુ અનેક જગ્યાએ આગોતરુ વાવેતર થયું છે જ્યારે અનેક ગામડાંઓ માં હજુ વાવણી પણ નથી થઇ. જ્યારે અનેક ગ્રામ્ય વિસ્તારો માં કપાસ નું આગોતરું વાવેતર થયું હતું ત્યારે વરસાદ ખેંચાતા કપાસ ના છોડ બળી ગયા નું પણ અનેક ખેડૂતો એ જણાંવ્યું હતું. આ અંગે ચોટીલા ના ગભરૂભાઇ જોગાભાઇ ઘાંઘડે જણાંવ્યું હતું કે પંદર દિવસ પહેલા ખેતર માં કપાસ નું વાવેતર કરેલ પણ વરસાદ ના થતા કપાસ ના અનેક છોડ બળી ગયાં છે.